open-index/open-wikipedia-markdown huggingface dataset:
Blantyre (South Lanarkshire)

**Blantyre** (skotsk-gælisk: *Baile an t-Saoir*) er et verdslig sogn og en by i South Lanarkshire i Skottland, rundt 10 km sørøst for Glasgow. Blantyre er særlig kjent som fødestedet for misjonæren og oppdageren David Livingstone. I henhold til folketellingen i 2011 var det 17 240 innbyggere, beregnet til 16 970 i 2014. Navnet «Blantyre» er antagelig fra kumbrisk, *blaen tir*, «toppen av landet», som har blitt gælifisert. Blantyre grenser til elvene Clyde i nord, til Rotten Calder i vest, til Park Burn i øst og Rotten Burn i sør. 

Byen er en del av nabobyen Hamiltons tettstedsområde. Blantyre har en rekke mindre grender. High Blantyre er området i øst og sør av Burnbrae Road og fortsetter til krysset i High Blantyre i nord. Det er antatt at området med den eldste bosetningen er en bronseladerlandsby nær Auchintibber rundt 3 km sør for Blantyres sognekirke (High Blantyre). Også i vest er Greenhall Park hvor elven Calder (Cawther) flyter for til sist å gå sammen med Clyde i nærheten av det tidligere gruvesamfunnet Flemington.

Ikke langt fra byen ligger festningen Bothwell Castle fra 1200-tallet.

## Gruvekatastrofe
Den 22. oktober 1877 skjedde en gruvekatastrofe hvor 207 gruvearbeidere (gutter og menn) ble drept da en kullgruve eksploderte grunnet metangass. Det er liten tvil om at sikkerhetsreglene ikke ble overholdt. Det er det verste gruveulykke i Skottland. Christy Moore og Luke Kelly, sammen med den lokale sanger- og låtskriver fra Blantyre, Drew Semple, har innspilt velkjente versjoner av den tradisjonelle sangen om katastrofen. Et monument for katastrofen hvor det yngste offeret var en gutt på 11 år står ved krysset for High Blantyre. Selve stedet for gruven ligger nå under motorveien East Kilbride.

## Kjente personer fra Blantyre

* John Gowans (1934–2012), Frelsesarmeens general (1999 – 2002).
* David Livingstone (1813–1873), misjonær og oppdagelsesreisende
* John Fallon (f. 1940), målvakt for Celtic FC 1958 – 1972
* Philip Murray (1886–1952), amerikansk fagforeningsleder.
* Stuart Christie (f. 1946), anarkist som ble dømt i Spania for å ha planlagt å sprenge i luften diktatoren Francisco Franco.
* Ryan Fletcher (f. 1982), skuespiller.

## Referanser


## Eksterne lenker

*
Nikolassee (ortsteil)

**Nikolassee** er en ortsteil i Berlins bydel Steglitz-Zehlendorf. I ortsteilen finnes innsjøen Nikolassee og deler av Schlachtensee som begge er en del av Grunewaldseenkette. 

Vest i orsteilen ligger Strandbad Wannsee ved Grosser Wannsee. Øya Schwanenwerder ligger i Grosser Wannsee og tilhører ortsteilen. Den tidligere øvings- og konkurransebilveien AVUS (A 115) starter i Nikolassee og går mot nordøst i bydelen. Nikolassee stasjon trafikkeres av S-Bahn-rutene S1 og S7.

## Historie
Villaområdet Nikolassee ble utbygget i 1901 og området fikk i 1910 status som en prøyssisk landkommune. Nikolassee stasjon ble innviet i 1902 og lå da i et åpent landskap. Området ble innlemmet i Stor-Berlin i 1920.

## Bildegalleri

Fil:Strandbad Wannsee 07.jpg|Strandbadet i Wannsee. 
Fil:Berlin Nikolassee 1.JPG|Nikolassee
Fil:Schwanenwerder Bootshaus.jpg|Bukt ved øya Schwanenwerder
Fil:AVUS.jpg|Sykkeldag på konkurransebilveien AVUS i 2007. 


## Referanser
Niandra Lades and Usually Just a T-Shirt

***Niandra Lades and Usually Just a T-Shirt*** er det første studioalbumet av den amerikanske musikeren John Frusciante. Albumet ble gitt hovedsakelig ut fordi Frusciante, som nå nøt suksess med Red Hot Chili Peppers, fikk oppfordringer av hans venner til å lage et album, som klaget over dagens musikk tilbud. *Niandra Lades and Usually Just a T-Shirt* er et dobbelt album, bestående av 13 låter på den første og 11 på det andre. Albumet består av mange instrumentelle låter, med korte tekster og enkle riffer.
På grunn av dårlig salg ble albumet fjernet fra markedet i 1999.
## Sporliste
Alle sangene er skrevet av John Frusciante, unntatt hvor annet er oppgitt.
;*Niandra Lades*
# «As Can Be»&nbsp;– 2:57
# «My Smile Is a Rifle»&nbsp;– 3:48
# «Head (Beach Arab)»&nbsp;– 2:05
# «Big Takeover (Bad Brains)»&nbsp;– 3:18
# «Curtains»&nbsp;– 2:30
# «Running Away into You»&nbsp;– 2:12
# «Mascara»&nbsp;– 3:40
# «Been Insane»&nbsp;– 1:41
# «Skin Blues»&nbsp;– 1:46
# «Your Pussy's Glued to a Building on Fire»&nbsp;– 3:17
# «Blood on My Neck From Success»&nbsp;– 3:09
# «Ten to Butter Blood Voodoo»&nbsp;– 1:59

;*Usually Just a T-Shirt*
#  Untitled&nbsp;– 0:34
# Untitled&nbsp;– 4:21
# Untitled&nbsp;– 1:50
# Untitled&nbsp;– 1:38
# Untitled&nbsp;– 1:30
# Untitled&nbsp;– 1:29
# Untitled&nbsp;– 1:42
# Untitled&nbsp;– 7:55
# Untitled&nbsp;– 7:04
# Untitled&nbsp;– 0:25
# Untitled&nbsp;– 1:52

## Eksterne lenker
Smile from the Streets You Hold

***Smile from the Streets You Hold*** er det andre studioalbumet av den amerikanske musikeren John Frusciante. Sangen «A Fall Thru the Ground» ble spilt inn allerede i 1988, mens resten av albumet ble spilt inn mellom 1994-1997. I denne perioden misbrukte Frusciante svært mye narkotika, og ga ut albumet hovedsakelig kun for å få «narko-penger». River Phoenix, bror til skuespilleren Joaquin Phoenix, opptrer sammen med Frusciante på «Height Down»'og «Well, I've Been».

Albumet ble det fjernet fra markedet i 1998 etter at Frusciante rehabiliterte seg og dro tilbake til Red Hot Chili Peppers.

## Sporliste
Alle sanger er skrevet av John Frusciante.
# «Enter a Uh» – 8:06
# «The Other» – 1:36
# «Life's a Bath» – 1:18
# «A Fall Thru the Ground» – 2:24
# «Poppy Man» – 1:21
# «I May Again Know John» – 8:47
# «I'm Always» – 2:33
# «Nigger Song» – 4:15
# «Femininity» – 2:35
# «Breathe» – 6:21
# «More» – 2:07
# «For Air» – 3:55
# «Height Down» – 4:00
# «Well, I've Been» – 3:06
# «Smile from the Streets You Hold» – 5:09
# «I Can't See Until I See Your Eyes» – 1:30
# «Estress» – 2:17

## Eksterne lenker
*
Hestesport under Panamerikanske leker 2011

**Hestesport under Panamerikanske leker 2011**. Hestesport var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om seks titler, tre individuelle og tre lagkonkurranser, i dressur, sprangridning og feltritt.

## Medaljer

### Resultater

## Eksterne lenker
*  Panamerikanske leker 2011
Kritikk av den praktiske fornuft

***Kritikk av den praktiske fornuft*** (tysk: *Kritik der praktischen Vernunft*) er et moralfilosofisk verk av Immanuel Kant, som er den andre av hans tre «kritikker». Begrepet «kritikk» brukes i denne sammenhengen som et synonym for «analyse» eller «undersøkning».

Verket har hatt stor innflytelse på den akademiske moralfilosofien; særlig Johann Gottlieb Fichte videreutviklet Kants idéer i sin *Wissenschaftslehre*. I det 20. århundre var Kants kritikk et hyppig sitert verk innenfor deontologisk moralfilosofi.

Bokens sentrale tema er den praktiske fornuft, det vil si fornuft i egenskap av praktisk handlingsmotivasjon og bruk av vilje. Boken behandler også det sentrale emnet i *[[Grunnlegging av moralens metafysikk]]*, nemlig «moralens høyeste prinsipp». Kant legger også frem et argument om at fri vilje ikke er uforenlig med determinisme.

## Norske oversettelser
* *Kritikk av den praktiske fornuft* første komplette norske oversettelse, utgitt av Aschehoug i samarbeid med Thorleif Dahls kulturbibliotek og Det Norske Akademi for Språk og Litteratur 2007 ISBN 978-82-03-19297-5
* *Morallov og frihet: moralfilosofiske skrifter* utdrag av deler av første bok av *Kritikk av den praktiske fornuft*, *Grunnlegging til moralens metafysikk* (1785) samt forordet og innledningen til *Etikken*, annen del av *Moralens metafysikk* (1797). 1. norske utg. 1970, 2. utgave 1997 ISBN 82-05-25301-3

## Litteratur
* Adorno, Theodor W. 1996. *Probleme der Moralphilosophie*. Del 4. Frankfurt am Main: Suhrkamp. ISBN 3-518-58225-9.
* Sala, Giovanni B. 2004. *Kants 'Kritik der praktischen Vernunft'. Ein Kommentar*. Darmstadt: Wissenschaftliche Buchgesellschaft. ISBN 3-534-15741-9.
Albino Bazzana

**Albino Bazzana** er en italiensk tidligere skihopper. Han deltok i den tysk-østerrikske hoppuka i årene 1967-1972, med 60. plass i 1967/68 som beste sammenlagtplassering. I VM i Štrbské Pleso i 1970 ble han nummer 38 i storbakken og 52 (av 66 deltakere) i normalbakken. Han ble italiensk mester i skihopping i 1969.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 17. oktober 2011)

## Eksterne lenker
*
Administrative inndelinger i Østfold

**Administrative inndelinger i Østfold** omfatter regionråd, prostier, tingretter, politidistrikter, helsedistrikter og veidistrikter:
## [[Interkommunale regionråd|Regionråd]]
* Søndre Viken interkommunale politiske råd: Aremark, Halden, Fredrikstad, Hvaler, Sarpsborg.
* Moss regionråd: Moss, Råde, Våler (i tillegg Vestby kommune).
* Indre Østfold regionråd: Indre Østfold, Marker, Rakkestad, Skiptvet.

## [[Prosti]]er, under [[Borg bispedømme]] i [[Den norske kirke]]
* Fredrikstad domprosti: Fredrikstad, Hvaler.
* Søndre Borgesyssel prosti: Halden, Sarpsborg.
* Østre Borgesyssel prosti: Aremark, Indre Østfold, Marker, Rakkestad og Skiptvet.
* Vestre Borgesyssel prosti: Moss, Råde, Våler.

## [[Tingrett]]er, under [[Eidsivating lagmannsrett]]
* Søndre Østfold tingrett: Aremark, Fredrikstad, Halden, Hvaler, Moss, Rakkestad, Råde, Sarpsborg og Våler.
* Follo og Nordre Østfold tingrett: Indre Østfold, Marker, Skiptvet.
  
## [[Politidistrikter]]
* Øst politidistrikt: Hele Østfold og Innlandet fylke samt Follo og Romerike i Akershus. 

## [[Helsedistrikter]], under [[Helseregioner|Helseregion Sør-Øst]]
* Helse Østfold: hele fylket.

## [[Veidistrikter]], under [[Veiregioner|Veiregion Øst]]
* Østfold veidistrikt: hele fylket.

## Tidligere [[Fogderi]]er
* Idd og Marker fogderi: Aremark, Halden, Hvaler, Sarpsborg.
* Rakkestads fogderi: Askim, Eidsberg, Marker, Rakkestad, Rømskog, Skiptvet, Spydeberg, Trøgstad.
* Moss fogderi: Fredrikstad, Hobøl, Moss, Rygge, Råde, Våler.

## Referanser
Verdensarven i Oseania

**UNESCOs liste over verdens kultur- og naturarvsteder** («**[[Verdensarven]]**») er en liste over natur- og kultursteder som har særlig betydning for menneskeheten. UNESCO fører listen, som stiller krav om at verdensarvområder skal vernes. UNESCOs liste over verdensarv er den mest utbredte miljøvernavtalen i verden.

Nedenstående liste tar for seg verdensarvsteder i Oseania. Årstallene i parentes angir når stedene ble oppført verdensarvlisten.

## [[Australia]]
* Great Barrier Reef (1981)
* Kakadu nasjonalpark (1981, 1987, 1992)
* Willandrasjøene (1981)
* Den tasmanske villmark (1982, 1989)
* Lord Howe-øyene: Lord Howe-øya og Ball's Pyramid (1982)
* Gondwana-regnskogen (1986, 1994)
* Uluru-Kata Tjuta nasjonalpark (1987, 1994)
* Tropeområdene i Queensland (1988)
* Shark Bay i Vest-Australia (1991)
* K’gari (1992)
* De australske funnsteder for fossiler av pattedyr (Riversleigh/ Naracote) (1994)
* Heard- og McDonaldøyene (1997)
* Macquarieøya (1997)
* Blue Mountains-området (2000)
* Purnululu nasjonalpark (2003)
* Royal Exhibition Building og Carlton Gardens (2004)
* Operahuset i Sydney (2007)
* Australske straffangeplasser (2010)
* Kulturlandskapet ved Budj Bim (2019)
* Murujuga kulturlandskap (2025)

## [[Kiribati]]
* Phoenixøyene (2010)

## [[Marshalløyene]]
* Bikiniatollen (2010)

## [[New Zealand]]
*Te Wahipounamu (Aoraki/Mount Cook nasjonalpark, Westland nasjonalpark, Mount Aspiring nasjonalpark og Fiordland nasjonalpark) (1990)
*Tongariro nasjonalpark (1990)
*New Zealands subantarktiske øyer (Snares Islands, Bounty Islands, Antipodeøyene, Aucklandøyene og Campbelløyene) (1998)

## [[Ny-Caledonia]]
* Ny-Caledonias barriererev (2008)

## [[Papua Ny-Guinea]]
* Kuks tidlige jordbruksområde (2008)

## [[Pitcairnøyene]] ([[Storbritannia]])
* Hendersonøya (1988)

## [[Salomonøyene]]
* Østre del av øya Rennell med Teganosjøen (1998)

## [[Vanuatu]]
* Høvding Roi Matas domener (2008)
Pisjon

**Pisjon** er en av fire elver (sammen med Hiddekel (Tigris), Frat (Eufrat) og Gihon) som er nevnt i *[[Første Mosebok]]* i den hebraiske Bibelen (det gamle testamente). Pisjon er beskrevet som å omsirkle «den som går rundt hele landet Havila, der det finnes gull.» 

## Identifisering
I motsetningen til Tigris og Eufrat har Pisjon aldri blitt klart og overbevisende lokalisert. Den er kortfattet nevnt sammen med Tigris i *[[Siraks bok]]* (24:25), en av de deuterokanoniske bøker i det gamle testamente, men denne referansen sprer ikke noe mer lys på hvor elven måtte ligge. Den jødisk-romerske historikeren Flavius Josefus i begynnelsen av sitt verk *Ioudaike archaiologia (Jødisk forhistorie)* fra 100-tallet e.Kr. identifiserer Pisjon med Ganges. Den franske rabbineren Rashi fra middelalderen identifiserte den med Nilen.

En del tidlig moderne forskere, blant annet A.D. Calumet (1672–1757), Rosenmüller (1768–1835), og Kell (1807–1888), mente at kilden for elven [for Eden] var i en region med kilder: «Pisjon og Gihon var fjellelver. Den første må ha vært Fasis eller Aras, og den siste Oxus».

James A. Sauer, tidligere kurator ved Harvard Semitic Museum, fremmet et argument basert på geologi og historie at Pisjon refererte til hva som i dag er Wadi Bisha, en tørr kanal som begynner Hijazfjellene i nærheten av arabiske Medina og strømte nordøst mot Kuwait. Med hjelp av satellittfoto har Farouk El-Baz ved Boston University sporet den tørre kanalen fra Kuwait og opp systemene Wadi Al-Batin og Wadi Al-Rummah som har sin opprinnelse nær Medina.

Den britiske egyptologen David Rohl identifiserte Pisjon med Uizhun, plasserte Havila i nordøst for Mesopotamia. Uizhun er kjent lokalt som den gylne elv. Den begynner i nærheten av fjellet Sahand i nordvestlige Iran, den går mellom oldtidens gullgruver og malmårer av lasursteiner (en verdsatt dypblå steinart) før den renner ut i Det kaspiske hav. Slike naturressurser tilsvarer de som er assosiert med landet Havila i *Første Mosebok*.

## Referanser


## Eksterne lenker
* Meaning and etymology of the name Pishon
Guatemala under Panamerikanske leker 2011

**Guatemala under Panamerikanske leker 2011**. Guatemala deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på ellevteplass med sju gull-, tre sølv- og fem bronsemedaljer.

## Medaljer

## Medaljevinnerne

## Referanser
Stavne bru

**Stavne bru** er en kombinert jernbanebru og gangbru over Nidelva ved bydelen Stavne like sør for Trondheim sentrum. Dagens bru er en del av Stavne–Leangenbanen og forbinder Stavne med Lerkendal/Tempe og ble bygget med påhengt gangbane i 1956. Den er bygget i en stålkonstruksjon over seks spenn og er tilsammen 186 meter lang. Da byggingen av Stavne–Leangenbanen startet av tyske okkupasjonsstyrker under andre verdenskrig, ble brua provisorisk oppført med ulike konstruksjoner og stod ferdig i 1944. Tyskerne bygget brua av uimpregnerte trepilarer slik at brua måtte rives og erstattes av en ny bru før Stavne–Leangenbanen ble åpnet i 1957.

Den påhengte gangbanen (rød farge, se bilde) er en gangbane for både fotgjengere og syklister, og er en viktig forbindelse for myke trafikanter i aksen mellom Byåsen/Stavne og universitetsområdet på Gløshaugen. Den opprinnelige gangbanen på 1,25 meters bredde fra oppføringen i 1956 ble revet i 1994 til fordel for en ny bane på tre meter og seks tonns akseltrykk oppført samme år.

## Referanser


## Litteratur
*

## Eksterne lenker
* Wikioppføring av «Stavnebrua» hos Strinda historielag
* «Stavne bru» hos Trondheim Havn
Dino De Zordo

**Dino De Zordo** (født 15. mai 1937) er en italiensk tidligere skihopper som representerte GS Fiamme Gialle.

Han deltok i den tysk-østerrikske hoppuka i årene 1958-1964, med 15.-plass i 1960/61 som beste sammenlagtplassering. Hans beste plassering i enkeltrenn i Hoppuka var 9.-plass i Bischofshofen 8. januar 1961. Han deltok i VM i 1958 og 1962, med 19.-plass i normalbakken i Zakopane i 1962 som beste plassering. I OL i Squaw Valley i 1960 ble han nummer 24.

Dino De Zordo ble italiensk mester i skihopping i 1961.

## Referanser


## Kilder
* Sports Reference: Dino De Zordo  (besøkt 17. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 17. oktober 2011)

## Eksterne lenker
*
6. divisjon fotball for menn 2011

**[[6. divisjon fotball for menn]] 2011** var det sjuende nivået i norsk fotball 2011. Avdelingene var inndelt i regionale fotballkretser. Det var opp til hver enkel fotballkrets å bestemme hvor mange avdelinger det skulle være i divisjonen og hvordan opprykk skulle avgjøres. Fotballkretsene kan selv bestemme hvordan og hvor mange lag som rykker opp til 5. divisjon og ned til eventuell 7. divisjon.

## Avdelingene

### [[Østfold Fotballkrets]] I

### [[Østfold Fotballkrets]] II

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Vestfold Fotballkrets]]

### [[Telemark Fotballkrets]] I

### [[Telemark Fotballkrets]] II

### [[Telemark Fotballkrets]] III

### [[Agder Fotballkrets]] I

### [[Agder Fotballkrets]] II

### [[Agder Fotballkrets]] III

### [[Agder Fotballkrets]] IV

### [[Rogaland Fotballkrets]] I

### [[Rogaland Fotballkrets]] II

### [[Rogaland Fotballkrets]] III

### [[Hordaland Fotballkrets]] I

### [[Hordaland Fotballkrets]] II

### [[Hordaland Fotballkrets]] III

### [[Hordaland Fotballkrets]] IV

### [[Sogn og Fjordane Fotballkrets]] I

### [[Sogn og Fjordane Fotballkrets]] II

### [[Sogn og Fjordane Fotballkrets]] III

### [[Trøndelag Fotballkrets]] I

### [[Trøndelag Fotballkrets]] II

### [[Trøndelag Fotballkrets]] III

### [[Trøndelag Fotballkrets]] IV

### [[Trøndelag Fotballkrets]] V

### [[Trøndelag Fotballkrets]] VI

### [[Trøndelag Fotballkrets]] VII

### [[Trøndelag Fotballkrets]] VIII

### [[Nordland Fotballkrets]]

### [[Troms Fotballkrets]] I

### [[Troms Fotballkrets]] II

## Kvalifisering til [[5. divisjon fotball for menn 2012|5. divisjon 2012]]
### Agder
*De tre beste lagene rykker opp til 5. divisjon. Vinnerne av kvartfinalene gikk videre til semifinale. Vinneren av semifinalekampene samt. vinneren av kampen mellom semifinaletaperne rykket opp.*
#### Kvartfinale


#### Semifinale

#### Siste opprykkskamp

### Hordaland



### Troms

### Telemark
To Record Only Water for Ten Days

***To Record Only Water for Ten Days*** er det tredje studioalbumet av den amerikanske musikeren John Frusciante. Albumet inneholder, i motsetning til de to forrige, større bruk av elektronika og New Wave.

## Sporliste
Alle sangene er skrevet av John Frusciante.
#  «Going Inside» – 3:36
#  «Someone's» – 1:52
#  «The First Season» – 4:13
#  «Wind Up Space» – 1:59
#  «Away & Anywhere» – 4:09
#  «Remain» – 3:57
#  «Fallout» – 2:10
#  «Ramparts» – 1:11
#  «With No One» – 3:32
#  «Murderers» – 2:41
#  «Invisible Movement» – 2:21
#  «Representing» – 1:46
#  «In Rime» – 2:13
#  «Saturation» – 3:03
#  «Moments Have You» – 3:30
#  «Resolution» – 2:46

## Eksterne lenker
*
Maisenna

**Maisenna** eller **maizena** er et fint, hvitt pulver som er laget av stivelse fra frøhviten i maiskjernen. I matlaging blir maisenna særlig brukt til jevning og fortykningsmiddel av forskjellige sauser, fruktgrøter, desserter og annet. Stivelsen skal røres ut i kald væske og deretter kokes sammen med retten i minst 1 minutt for å fjerne den lett bitre smaken. Merk imidlertid at produktet "Maizena paideig" er laget av hvetemel.    

Maismel, som er grovere, kalles ofte polentamel. Maismel er tradisjonelt lite brukt i Norge, men fås i dag særlig kjøpt i innvandrerbutikker. Melet blir brukt til å lage maisgrøt, tortillas, maischips, deig til tamale og annet. I Norge er potetmel tradisjonelt mye brukt i matlaging som stivelse.

## Historikk og framstilling av maisstivelse og -mel
Maisstivelse ble oppfunnet på 1840-tallet i USA. Til å begynne med ble det bare brukt til å stive tøy og i industrien.

Cocoa and maizena works East Melbourne.jpg|Mølle for framstilling av maisenna og kakao i East Melbourne 1883
Hontianska parada 2003-DSC01152.JPG|Tradisjonell håndkvern for maling av mais til maismel fra en folkelivsfestival i Slovakia 2003
Atoles.jpg|Småpakker med maismel (her til bruk i atole, mellomamerikansk maisvelling)


## Bruk av maisstivelse og -mel (eksempler)
### Mat

Cornstarch mixed with water.jpg|Maisenna blandet med vann for å lage thai-kinesisk rat na-saus
A small army of cookies ready for the oven.jpg|Maisennakaker med guavasyltetøy klar for steikeovnen
Makai_Ki_Roti.JPG|Pakistansk roti, tynt brød stekt på takke, laget på maismel

### Annet
Limet som benyttes i produksjonen av bølgepapp er basert på maisstivelse som er 100% biologisk nedbrytbart. 
## Alternativ til hvete
Fordi maisenna- og maismel er  er naturlig fri for gluten, kan de i flere retter erstatte mel av hvete, rug, bygg og havre dersom man ønsker glutenfrikost for folk med glutenintoleranse (cøliaki) og hveteallergi. Heller ikke rismel, bokhvetemel, soyamel, potetmel og johannesbrødkjernemel inneholder gluten.

## Betegnelser
*Maizena* er opprinnelig et varemerke som ofte oppfattes som et nøytralt ord, det vil si har blitt et degenerert varemerke for maisstivelse generelt. NB Varemerket "Maizena" inngår i Unilever som benytter det for ulike produkter, ikke alle inneholder maisenna. Betegnelsen *maizena*, og liknende ord, brukes ofte i Norge, Danmark, Sverige, Nederland, Belgia, Frankrike, Italia,  Spania, Sør-Afrika og Indonesia. Maisstivelse kalles gjerne *corn starch* i USA og Canada og *cornflour* i Storbritannia.

## Eksterne lenker
* Matvareguiden.nio om Maizena
* Lage brun saus med maisenna-jevning
Caymanøyene under Panamerikanske leker 2011

**Caymanøyene under Panamerikanske leker 2011**. Caymanøyene deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på femtendeplass med en gull-, en sølv- og en bronsemedalje.

## Medaljevinnerne (utvalg)

## Referanser
Al-Islah

**Al-Iṣlā** (التجمع اليمني للإصلاح; *at-Tajammuʿ al-Yamanī lāl-Iṣlāʿ*, Det jemenittiske reformforbundet) er det ledende opposisjonspartiet i Jemen. Ved det seneste parlamentsvalget, 27. april 2003, oppnådde partiet 22,6 % av stemmene og 46 av 301 mandater.

Forbundet al-Islah består av tre komponenter. 
*For det første den politiske delen, det jemenittiske muslimbroderskap under ledelse av Mohammed Qahtan. 
*For det andre stammekonføderasjonen som tidligere stod under sheik Abdullah al-Ahmar (2007), og deretter under hans sønn Sadeq. (Sadeqs yngre bror, Hamid al-Ahmar, er aktiv i politikken). 
*Tredje dimensjon er den jemenittiske mainstream-salafismen, med landets mest fremstående sunnittiske lærde, Abdul Majeed al-Zindani.

## Referanser


## Eksterne lenker
*
Lahtis direktbane

**Lahtis direktbane** er en finsk jernbanestrekning mellom Lahtis og Kervo. Den bir trafikkert med blant annet Pendolinotog som oppnår en reisehastighet på 220&nbsp;km/t og er dermed nordens raskeste jernbanestrekning (2011). Strekningen er bygd for å kunne betjene en topphastighet på 300&nbsp;km/t i fremtiden.

## Linjekart

|}

## Eksterne lenker
* VR-konsernets nyhetsside
Naxos (Sicilia)

**Naxos** (gresk: Νάξος) var en gresk by på den østlige delen av Sicilia. Den lå sør for det nåværende Taormina og ble grunnlagt omkring 760 eller 735 f.Kr. av grekere fra øya Naxos i Kykladene i Egeerhavet. Byen ble ødelagt i 403 f.Kr. av Syrakus' hersker Dionysios I.
Skyting under Panamerikanske leker 2011

**Skyting under Panamerikanske leker 2011**. Skyting er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om 15 titler i skyting.

## Medaljer

### Resultater
#### Menn

#### Damer

## Eksterne lenker
*  Panamerikanske leker 2011
Trinidad og Tobago under Panamerikanske leker 2011

**Trinidad og Tobago under Panamerikanske leker 2011**. Trinidad og Tobago  deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på tjueførsteplass med to sølv- og to bronsemedaljer.
## Medaljer

## Medaljevinnerne

## Referanser


## Eksterne lenker
* PAN 2011 Medaljefordeling (portugisisk)
* PAN 2011 Trinidad e Tobago Trinidad og Tobago under PAN 2011 (portugisisk)
Mingshan (Benxi)

**Mingshan** (kinesisk: 明山区; pinyin: *Míngshān Qū*) er et bydistrikt i byprefekturet Benxi i provinsen Liaoning i Folkerepublikken Kina. Det har et areal på 410 km² og teller 300.000 innbyggere (2004). 

## Administrative enheter
Det består av åtte subdistrikter og en storkommune:

*Subdistriktet Jinshan 金山街道
*Subdistriktet Beidi 北地街道
*Subdistriktet Gaoyu 高峪街道
*Subdistriktet Mingshan 明山街道
*Subdistriktet Dongxing 东兴街道
*Subdistriktet Xinming 新明街道
*Subdistriktet Niuxintai 牛心台街道
*Subdistriktet Wolong 卧龙街道

*Storkommunen Gaotaizi 高台子镇

## Eksterne lenker
* Infoside
Nubiske pyramider

**Nubiske pyramider** er pyramider som ble bygget av herskerne av Kusj (sentrert rundt Napata og Meroë). Før kusjittene bygde disse pyramidene (som befinner seg i dagens Sudan), hadde det ikke vært pyramidebygging i det gamle Egypt og Nildalen i mer enn 500 år.
 
## Historie
Området av Nildalen som er kjent som Nubia, og som ligger innenfor dagens Sudan, var hjemmet til tre kusjittiske kongedømmer. Det første hadde sin hovedstad i Kerma fra (2600-1520 f.Kr.). Det andre var sentrert rundt Napata fra (1000-300 f.Kr.). Det siste kongeriket var sentrert rundt Meroë (300 BC-AD 300).

Omtrent 220 pyramidet ble bygget på tre steder i Nubia over en periode på et par hundre år for å tjene som graver for konger og dronninger av Napata og Meroë. Den første av disse ble bygd på stedet av el-Kurru, inkludert gravene til kong Kashta og hans sønn Piye (Piankhi), sammen med Piyes etterfølgere Shabaka, Shabataka, og Tanwetamani. Fjorten pyramider ble bygget for deres dronninger. 
 
Senere pyramider i Napata ble bygget ved Nuri, på vestbredden av Nilen i Øvre Nubia. På denne gravplassen ble 21 konger og 52 dronninger begravet.

Den mest omfattende området med nubiske pyramider er i Meroë, som ligger mellom den femte og sjette katarakt av Nilen, ca. 100 km nord for Khartoum. Under den meroittiske perioden ble over 40 dronninger og konger gravlagt der.

## Se også
* Meroë

## Eksterne lenker
*
Hva gjør vi nå?

***Hva gjør vi nå?*** (arabisk: *وهلّأ لوين؟ w halla' la wayn*, fransk:  *Et maintenant, on va où*) er en libanesisk film fra 2011. Det er den andre spillefilmen til regissøren Nadine Labaki etter *[[Karamell (film)|Karamell]]*. Filmen hadde premiere under filmfestivalen i Cannes, hvor den deltok i sideprogrammet Un Certain Regard. Filmen er Libanons bidrag til Oscar-utdelingen.

*Where Do We Go Now?* handler om en landsby omringet av landminer hvor isolasjonen fører til gnisninger mellom den kristne og den muslimske befolkningen.

Filmen har vunnet publikumsprisen ved Film fra Sør, filmfestivalen i Toronto og filmfestivalen i San Sebastián.

## Eksterne lenker
*
Høyhastighetslinjen Nürnberg–Ingolstadt–München

**Høyhastighetslinjen Nürnberg–Ingolstadt–München** (tysk: *Schnellfahrstrecke Nürnberg–Ingolstadt–München*) er en tysk høyhastighets-jernbanestrekning mellom Nürnberg og München, åpnet 2006. Den betjener persontrafikk, både i fjern- og regionaltrafikk.

Strekningen er del av den internasjonale jernbaneaksen Berlin–Palermo og består av en nybygd strekning Nürnberg–Ingolstadt, og en oppgrqadert strekning Ingolstadt–München.

## Linjekart

 

|}

## Eksterne lenker
*
Djanet

**Djanet** er en oaseby sørøst i Algerie. Den befinner seg i Illizi-provinsen, 412 kilometer fra byen Illizi. Den er hovedstad i Djanet-distriktet. 

Byen har rundt 10&nbsp;000 innbyggere. Innbyggerne tilhører kel ajjer-gruppa av tuareg-folket.

Djanet Inedbirene flyplass ligger om lag 50 kilometer fra byen.
Luigi Pennacchio

**Luigi Pennacchio** (født 1. januar 1933) er en italiensk tidligere skihopper som representerte GS Fiamme Gialle.

I VM i Falun i 1954 ble han nummer 57 av 69 deltakere, i Lahtis i 1958 nummer 47 av 54 deltakere. I OL i Cortina d'Ampezzo i 1956 ble han nummer 37 av 50 deltakere, i Squaw Valley i 1960 nummer 39 av 45 deltakere. Han deltok i den tysk-østerrikske hoppuka i 1957/58, da han ble nummer 38 sammenlagt, og 1958/59. Beste plassering i enkeltrenn i Hoppuka var 17.-plass i Innsbruck 4. januar 1959.

Luigi Pennacchio ble italiensk mester i skihopping i 1958.

## Referanser


## Kilder
*  (besøkt 17. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 17. oktober 2011)

## Eksterne lenker
*
NM i friidrett innendørs 2009

**Norgesmesterskapet i friidrett innendørs 2009** var en del av NM i friidrett 2009, men ble arrangert som et eget stevne i Stangehallen i Stange fra 28. februar til 1. mars 2009. 

__TOC__
## Kvinner
### [[60 meter]]
Finale:




### [[200 meter]]
Finale:




### [[400 meter]]
Finale:




### [[800 meter]]



Kun finale ble avholdt, med 5 deltakere.

### [[1500 meter]]



Kun finale ble avholdt, med 4 deltakere.

### [[3000 meter]]



Kun finale ble avholdt, med 3 deltakere.

### [[60 meter hekk]]




Kun fire deltakere deltok. 

### [[Høydehopp]]




### Høyde uten tilløp




### [[Stavsprang]]




### [[Lengdehopp]]




### Lengde uten tilløp




### [[Tresteg]]



Yva Vedralova kom på 2.-plass i konkurransen med 12,16 meter, men hun er utenlandsk statsborger, og deltok derfor ikke i NM. 

### [[Kulestøt]]




### 4 x 200 meter stafett




## Menn
### [[60 meter]]
Finale:




### [[200 meter]]
Finale:




### [[400 meter]]
Finale:




### [[800 meter]]
Samlet plassering etter to heat:




### [[1500 meter]]
Sluttstilling etter to heat: 




### [[3000 meter]]



Kun finale ble avholdt. 

### [[60 meter hekk]]




Kun fire deltakere deltok. 

### [[Høydehopp]]




### [[Høyde uten tilløp]]




### [[Stavsprang]]




### [[Lengdesprang]]




### [[Lengde uten tilløp]]



Svenske Sebastian Holmberg kom på 5.-plass i konkurransen, med 3,19 meter, men deltok ikke i NM. 

### [[Tresteg]]




### [[Kulestøt]]




### 4 x 200 meter stafett
Sluttstilling etter tre heat:




## Junior
### Menn
#### [[Høyde uten tilløp]]




#### [[Lengde uten tilløp]]




### Kvinner
#### [[Høyde uten tilløp]]




#### [[Lengde uten tilløp]]




## Kilder
* Norsk friidrett - 28/2:NM innendørs (Hedmark FIK)
* Norsk friidrett - 1/3:NM innendørs (Hedmark FIK)
* Norsk friidrett - 1/3:NM innendørs stafett (Hedmark FIK)
Matchball mandag

***Matchball mandag*** (senere kjent som ***Matchball***) er et norsk direktesendt sportprogram om fotball som gikk på TV 2 Zebra fra 2008 til 2016. Programmet ble ledet av Erik Thorstvedt som gikk igjennom «ukas matchballer» sammen med noen gjester. Programmet gikk hver mandag klokken 21. Sendingen gikk fra hjemmebanen til laget som stod for hovedkampen i gjeldende Tippeliga-runde. Programmet ble sendt mens den norske fotballsesongen pågikk.

Det ble sendt noen spesialsendinger etter programmet opphørte.

Det er også andre programmer og fotballrelaterte sendinger på TV 2 som har hatt tittelen *Matchball*.

## Referanser




## Eksterne lenker
*
Squash under Panamerikanske leker 2011

**Squash under Panamerikanske leker 2011**. Squash var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om seks titler, single, double og lagkonkurranse for både damer og menn. Mexico ble beste nasjon med fire gullmedaljer.

## Medaljer

### Resultater

## Eksterne lenker
*  Panamerikanske leker 2011
Paraguay under Panamerikanske leker 2011

**Paraguay under Panamerikanske leker 2011**. Paraguay deltok i de 16. Panamerikanske leker som ble arrangert i Guadalajara i perioden 14. til 30. oktober 2011. De kom på delt tjuefjerdeplass med to bronsemedaljer.

## Medaljer

## Medaljevinnerne

## Referanser
Tito Tolin

**Tito Tolin** (1935–2006) var en italiensk skihopper som representerte Sport Union Asiago Ski. Han ble nummer 33 i OL i Cortina d'Ampezzo i 1956, og var flaggbærer for Italia under åpningsseremonien. Samme år ble han italiensk mester i skihopping.

## Referanser


## Kilder
* Sports Reference: Tito Tolin  (besøkt 17. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 17. oktober 2011)

## Eksterne lenker
*
Anagami

**Anagami** er i buddhistisk lære det tredje av de fire trinn av opplyshet i buddhismen.

Anagami er en som ikke kommer tilbake til form- og sanseverden igjen, men når endelig Nirvana etter et mellomstadium på et høyere plan. Ifølge læren har en anagami har kun ett stadie igjen før fullkommen opplysning, små subtile rester av motvilje eller uvitenhet gjenstår før vedkommende har nådd samme opplysning som Buddha selv.

## Kilder
*Rhys Davids, T.W. & William Stede (red.): *The Pali Text Society’s Pali–English Dictionary*
Eusebius fra Emesa

**Eusebius fra Emesa**, også kjent som **Eusebius Emesenus** (født ca. 300, død 360), var en lærd person i den greske kirken, og en elev av Eusebius av Cæsarea.
 
Etter å ha tatt sin første utdannelse i sin fødeby, studerte han teologi i Cæsarea og Antiokia, og filosofi og vitenskap i Alexandria. Blant hans lærere var Eusebius av Caesarea og Patrophilus av Scythopolis.

## Referanser
Kjernemembran

**Kjernemembranen** omgir kjernen i en eukaryot celle. Den består av to atskilte membraner, og mellom dem et perinukleært rom. Kjernemembranen beskytter arvestoffet i kjernen, og regulerer transporten av mRNA og proteiner gjennom kjerneporene.

## Referanser
Sakadagami

**Sakadagami** er i buddhistisk lære det andre av de fire trinn av opplyshet i buddhismen. 

En sakadagami er ifølge læren en som kommer tilbake til form- og sanseverden kun én gang til før endelig opplysning inntreffer. De lave bindingene til verden er avskåret, og kun små rester av de høyere subtile bindingene gjenstår før vedkommende har nådd samme opplysning som Buddha selv.

## Kilder
*Rhys Davids, T.W. & William Stede (red.): The Pali Text Society’s Pali–English Dictionary.
Nasjonalrett

**Nasjonalrett** er en matrett som representerer et spesielt land, nasjon eller region.

Nasjonalretter kan oppstå av flere grunner. Det kan være fordi det er en vanlig matrett for størstedelen av innbyggerne, at den representerer etniske folkegrupper i et land, eller fordi det er en særegen matrett med landets eller regionens egne produserte ingredienser.  

Nasjonalretter er en del av nasjoner eller regioners identitet og selvbilde. Under den europeiske imperialismen opprettet land nasjonalretter med formål å skille seg ut ifra sine rivaler.

## Nasjonalretter

Fil:Sushi platter.jpg|Sushi - Japan
Fil:Haggis neeps and tatties.jpg|Haggis - Skottland
Fil:Cooking a paella.jpg|Paella - Spania
FIl:Sydney nasi lemak.jpg|Nasi lemak - Malaysia
Fil:Peking Duck 2.jpg|Peking and - Kina
Fil:Mansaf1_cropped.jpg|Mansaf - Jordan
Fil:Bigos polonia.jpg|Bigos - Polen
Fil:Stegt_flæsk_med_persillesovs_2.jpg|Stekt flesk - Danmark
Fil:IKEA-Sendai- Japan03.JPG|Kjøttboller - Sverige
Sotapanna

**Sotapanna** er i buddhistisk lære det første av de fire opplysningsnivåene i buddhismen.

En sotapanna er en som kan bli gjenfødt høyst syv ganger i form -og sanseverden før han/hun når endelig Nirvana. En sotapanna har skåret over de tre første av de 10 båndene som binder oss til verden:
# Troen på en evig sjel 
# Tvil angående Buddhas lære
# Troen på at moralsk livsførsel og riter alene vil føre til Nirvana

## Eksterne lenker
* Thanissaro Bhikkhu (2006). ''Stream Entry (Part 1: The Way to Stream-entry)''. Lest 28. september 2007 fra *[[Access to Insight]]*. (en)
* Thanissaro Bhikkhu (2004). ''Stream Entry (Part 2: Stream-entry and After)''. Lest 28. september 2007 fra *Access to Insight*. (en)
* The Samyutta Nikaya, oversatt fra Mahindarama Temple, Penang, Malaysia. (en)
Aldo Trivella

**Aldo Trivella** (født 1. april 1921), italiensk skihopper. Han ble nummer 38 av 46 deltakere i OL i St. Moritz i 1948. I VM i Falun i 1954 ble han nummer 67 av 69 deltakere. Han ble italiensk mester i skihopping i 1953, 1954 og 1955.

## Kilder
* Sports Reference: Aldo Trivella  (besøkt 18. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 157
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 18. oktober 2011)

## Eksterne lenker
*
Peter I av Portugal

**Peter I av Portugal** (født 19. april 1320, død 18. januar 1367) var konge av Portugal og Algarve fra 1357 til sin død i 1367.

Han var den tredje, men eneste overlevende sønnen til Alfonso IV av Portugal. Han ble kalt «den rettferdige» (*O Justo*) eller «den ondskapsfulle» (*O Cruel*). Peter var også far til Ferdinand I av Portugal og Johan I av Portugal. Johan var herre av den militære orden i Avis, og ble grunnlegger av Avis-dynastiet etter krisen i 1383–85, beseiret sine rivaler som inkluderte Beatrice av Portugal og Johan I av Castilla, og Inês' andre sønn.

## Referanser
Bordtennis under Panamerikanske leker 2011

**Bordtennis under Panamerikanske leker 2011**. Bordtennis var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om fire titler, single og lagkonkurranse for både damer og menn.

## Medaljer

### Resultater

## Eksterne lenker
*  Panamerikanske leker 2011
Enzo Perin

**Enzo Perin** (født 10. august 1933 i Brenner) er en italiensk tidligere kombinertløper og skihopper som representerte GS Fiamme Gialle.

Han deltok i kombinert i OL i 1956, 1960 og 1964, og ble nummer 20, 14 og 18. I OL i Cortina d'Ampezzo i 1956 og Squaw Valley i 1960 deltok han også i spesielt hopp, og ble nummer 48 (av 50 deltakere) og 37 (av 45 deltakere). I VM i Lahtis i 1958 ble han nummer 36 av 54 deltakere i spesielt hopp (*opplysn. om kombinert mangler*), i VM i Zakopane i 1962 ble han nummer 11 i kombinert.

Enzo Perin ble sju ganger italiensk mester i kombinert, i 1957, 1958, 1959, 1960, 1962, 1963 og 1964. Han ble også italiensk mester i spesielt hopp i 1957.

## Kilder
* Sports Reference: Enzo Perin  (besøkt 17. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 158
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 17. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 17. oktober 2011)


## Eksterne lenker
*
GalleriNeuf

**GalleriNeuf** ble stiftet fredag 13. januar 2011 og er en studentforening ved Det Norske Studentersamfund (DNS) i Oslo. GalleriNeuf er en «null profitt»-studentforening drevet på frivillig basis av medlemmer av Det Norske Studentersamfund og disponerer utstillingslokale på Chateau Neuf.

GalleriNeuf arbeider med å etablere seg som en arbeids- og utstillingsarena for uetablerte kunstnere og studenter, samt gi kunstinteresserte mulighet til å få erfaring fra kunstfeltet innen kuratering, utover hva man får gjennom universitet og høyskole.

GalleriNeuf åpnet sin første utstilling, *Vrengt*, 2. juni 2011.

## Utstillinger
# *Vrengt*, 2.- 16. juni 2011.
# *Gjennom speil*, 19. august – 11. september 2011.
# *Etter Postmodernismen vol. I*,   2.Februar – 2. mars 2012.

## Eksterne lenker
* https://web.archive.org/web/20110812024020/http://studentersamfundet.no/foreninger.php?id=55
* http://studentersamfundet.no/
* https://www.facebook.com/pages/GalleriNeuf/141104359291737
* http://www.listen.no/sted.php?sted_id=2542
Teurgi

**Teurgi** (fra gresk *θεουργία*, «guds-arbeid») var en religiøse praksis som oppsto innenfor nyplatonismen (200-tallet til 500-tallet), der ideen var at sjelen kunne renses gjennom hellige riter som frigjorde sjelen fra sitt materielle skall, og løftet den opp til en guddommelig forening. 

Teurgien skal ha blitt introdusert gjennom verk av *Julian Kaldeeren* og hans sønn *Julian Teurgen*, som skal ha levd på Marcus Aurelius' (121-180) tid, og antagelig var fra Syria. En av dem, eller begge, skal ha skrevet *[[De kaldeiske orakler]]*., og ifølge det bysantinske forfatterleksikonet Suda skal junior også være forfatteren av to andre verk, som er tapt: *Teurgika* og *Om de hellige ritene*. Disse to tekstene skal ha vært tekniske introduksjoner til ulike riter, mens *De kaldeiske orakler* først og fremst skildrer gudene, deres innebyrdes forhold, og forholdet til menneskene. I tillegg til Julian er Jamblikos' verk *[[Om mysteria]]* en introduksjon til teurgiske riter og tanker. Både Jamblikos og Proklos bruker begrepet teurgi om ulike typer religiøse riter. 

I *De kaldeiske orakler* og hos Jamblikos presenteres teurgiske ritualer som en serie av faser: 
# *Systasis*; sammenstilling eller påkalling av guddommen
# *Frammaning*; hvor en guddom manes til å manifestere seg, enten i et gudebilde eller i et medium
# *Anagóge*; sjelens oppløfting, først ved å rense sjelefartøyet, deretter ved sjelens oppstigning.

Teurgi kan både sees som en magisk handling, der man kan tvinge gudene til å opptre på en ønsket måte, og som en innvielse, muligens med et kontemplativt aspekt.

## Referanser
Andreas Möller

**Andreas Andy Möller** (født 2. september 1967 i Frankfurt) er en tidligere tysk fotballspiller. Han var regnet som en av Tysklands beste midtbanespillere på 1990-tallet. Möller var en av nøkkelspillerne da Tyskland vant EM 1996.

## Meritter
* Verdensmester: 1990
* Europamester: 1996
* 85 A-landskamper
* UEFA Champions League: 1997
* Tysk mester
* Tysk cupmester

## Klubber
* FC Schalke 04
* Borussia Dortmund
* Juventus
* Eintracht Frankfurt

## Referanser


## Eksterne lenker
* 
* 
*
El Fuerte

**El Fuerte** er en by og en kommune i den meksikanske delstaten Sinaloa. Byen hadde 12&nbsp;566 innbyggere i 2010, mens hele kommunen hadde 97&nbsp;536 innbyggere. Den er den sjette mest befolka byen i Sinaloa.

El Fuerte er et viktig sentrum for mayo-indianerne, som har bevart mye av kulturen og tradisjonene sine.

El Fuerte fikk status som «Pueblo Mágico» i 2009.

## Referanser


## Eksterne lenker
* 
* Kommunens offisielle hjemmeside
* El Fuerte hos Pueblos México
Jalpan de Serra

**Jalpan de Serra**, vanligvis omtalt som **Jalpan**, er en by og en kommune nordvest i den meksikanske delstaten Querétaro. Selve byen hadde 11&nbsp;010 innbyggere i 2010, mens hele kommunen hadde 25&nbsp;550 innbyggere.

Jalpan ligger i hjertet av det viktige økologiske området Sierra Gorda. I kommunen ligger det fem fransiskanske misjonsstasjoner som står oppført på UNESCOs verdensarvliste. Den er også hjemstedet til en liten gruppe av pamefolket.

Jalpan fikk status som «Pueblo Mágico» i 2010.

Navnet Jalpan er nahuatl og betyr «På sand» (*xalli* = «jord», *pan* = «på»).

## Referanser


## Eksterne lenker
* 
* Kommunens offisielle hjemmeside
Sosialpsykologi (sosiologi)

**Sosialpsykologi** oppfattes til dels som en disiplin innen sosiologifaget og til dels som et selvstendig fag som står nær sosiologi, som fokuserer på sosial handling og forholdet mellom personlighet, verdier og sinnet på den ene siden og sosial struktur og kultur på den andre. Noen av de sentrale temaene er sosio–kulturell endring, sosial ulikhet og fordommer, lederskap og gruppeopptreden, sosial utveksling, gruppekonflikt, inntrykksdannelse, samtalestrukturer, sosialisering, sosiale normer, avvik, identitet, roller, emosjonelt arbeid og livsfasestudier. Disiplinen blir tildels omtalt som *sosiologisk sosialpsykologi*, til forskjell fra psykologisk sosialpsykologi, og er en av to faglige tilnærminger til sosialpsykologi. Sosiologisk sosialpsykologi har gitt opphav til retningen *kritisk sosialpsykologi* (selv om ikke alle sosiologiske sosialpsykologer er kritiske), og er i hovedsak mer teoretisk, kvalitativt orientert og åpent enn feltet psykologisk sosialpsykologi, med fokus på «realistiske innsikter fremfor empirisk reliabilitet». Mens psykologisk sosialpsykologi har fokus på individet og dets mentale prosesser, har sosiologisk sosialpsykologi fokus både på individer og grupper, spesielt i konteksten av større sosiale strukturer og prosesser.

Sosialpsykologi som gren av sosiologien går tilbake til 1902, da sosiologen Charles Cooley utgav det banebrytende verket *Human Nature and the Social Order*. Den første læreboken i (sosiologisk) sosialpsykologi utkom i 1908: *Social Psychology* av Edward Alsworth Ross. Fagområdets ledende tidsskrift er *[[Social Psychology Quarterly]]*, som ble grunnlagt av Jacob L. Moreno i 1937 og som er et offisielt tidsskrift for American Sociological Association. Det tyskspråklige sosiologitidsskriftet *[[Kölner Zeitschrift für Soziologie und Sozialpsychologie]]* dekker både sosiologi og sosialpsykologi. Sosiologisk sosialpsykologi har tradisjonelt hatt sitt tyngdepunkt innen europeisk samfunnsvitenskap, mens psykologisk sosialpsykologi oppstod i og dominerer i USA.

Innen denne forskningstradisjonen finner man i Norge bl.a. Harriet Holter.

## Referanser


## Litteratur
* Karen S. Cook, Gary Alan Fine, James S. House, *Sociological Perspectives on Social Psychology*, Allyn & Bacon, 1995, ISBN 0205137164
* Alfred R. Lindesmith, Anselm L. Strauss og Norman K. Denzin, *Social Psychology*, 8. utgave, SAGE Publications, 1999, ISBN 9780761907466
* Morris Rosenberg og Ralph H. Turner, *Social Psychology: Sociological Perspectives*, Transaction Publishers, 1990
Santa Clara del Cobre

**Santa Clara del Cobre** er en landsby og administrasjonssentrum i Salvador Escalante kommune i den meksikanske delstaten Michoacán. Den befinner seg 18 km fra Pátzcuaro og 79 km fra delstatshovedstaden Morelia. Landsbyen hadde 14&nbsp;359 innbyggere i 2010.

Santa Clara del Cobre er en typisk michoacansk landsby. De aller fleste innbyggerne tilhører purépecha-folket. De har arbeida med kobber siden før koloniseringa, noe som gjorde stedet til et viktig sentrum for kobberindustri i kolonitida.

Santa Clara del Cobre fikk status som «Pueblo Mágico» i 2010.

## Referanser


## Eksterne lenker
* 
* Santa Clara del Cobre hos Ruta de Don Vasco
Social Psychology Quarterly

***Social Psychology Quarterly*** (ISO-forkortelse: Soc. Psychol. Q.) er et fagfellevurdert vitenskapelig tidsskrift innen den sosiologiske disiplinen sosialpsykologi. Det utgis av SAGE Publications, og er et offisielt tidsskrift for American Sociological Association.

Tidsskriftet ble etablert av Jacob L. Moreno i 1937 under navnet *Sociometry*. Det skiftet navn til *Social Psychology* i 1978 og til *Social Psychology Quarterly* i 1979.

I *[[Journal Citation Reports]]*' 2010-utgave hadde tidsskriftet en *[[impact factor]]* på 1.108, noe som betyr at hver artikkel publisert de siste to årene i gjennomsnitt blir referert litt mer enn én gang årlig av andre ISI-indekserte fagfellevurderte publikasjoner.

## Referanser


## Eksterne lenker
*
Zacatlán

**Zacatlán** er en by og en kommune nord i den meksikanske delstaten Puebla. Den ligger på om lag 2000 meters høyde i fjellkjeden Sierra Norte de Puebla. Byen hadde 33&nbsp;736 innbyggere i 2010, mens hele kommunen hadde 77&nbsp;296 innbyggere. 

Kommunen er et av landets viktigste områder for epledyrking. Sideren fra Zacatlán er godt kjent. Det samme er bakervaren «pan de Zacatlán», en søt bolle fylt med ost.

Byen har et vakkert sentrum med godt bevart arkitektur fra kolonitida. I kommunen ligger også Valle de las Piedras Encimadas, en dal med høye steinformasjoner. Zacatlán fikk status som «Pueblo Mágico» i 2011.

Navnet Zacatlán er nahuatl og betyr «Sted med mye gras».

## Referanser


## Eksterne lenker
* 
* Zacatlán  hos Pueblos México
Palizada

**Palizada** er en landsby og en kommune sørvest i den meksikanske delstaten Campeche. Landsbyen hadde 3&nbsp;089 innbyggere i 2010, mens hele kommunen hadde 8&nbsp;352 innbyggere.

Landskapet i kommunen er helt flatt. Landsbyen ligger ved Palizadaelva, og rundt elva er det et pent naturområde. Bebyggelsen i sentrum er i kolonistil. Palizada fikk status som «Pueblo Mágico» i 2010.

## Referanser


## Eksterne lenker
* 
* Kommunens offisielle hjemmeside